
Narva Linnavalitsus võtab vastu protokollilise otsuse:

1. Taotleda Narva Linnavolikogult määruse vastuvõtmist Toimetulekutoetuse vahenditest täiendavate sotsiaaltoetuste maksmise korra Narva linnas kinnitamisest vastavalt lisatud Narva Linnavolikogu määruse eelnõule. 
2. Volitada Narva Linnavalitsuse abilinnapea Tatjana Patsanovskajat kandma ette eelnimetatud küsimust Narva Linnavolikogu istungil.

EELNÕU

NARVA LINNAVOLIKOGU

MÄÄRUS

Toimetulekutoetuse vahenditest täiendavate sotsiaaltoetuste maksmise kord Narva linnas

Määrus kehtestatakse kohaliku omavalitsuse korralduse seaduse § 22 lõike 1 punkti 37 ja sotsiaalhoolekande seaduse § 42 lõike 4 alusel.
§ 1. Üldsätted 

(1) Käesolev määrus sätestab riigieelarvest Narva linna eelarvesse toimetulekutoetuse maksmiseks eraldatud vahendite ülejäägist (edaspidi vahendid) makstavate täiendava sotsiaaltoetuse (edaspidi toetus) määramise ja maksmise tingimused ja korra.
(2) Määrus rakendatakse, kui vahendeid jääb pärast sotsiaalhoolekande seaduse § 22 lõikes 3      sätestatud kohustuste täitmist üle.
(3) Vahendeid võib hakata kasutama jooksva eelarveaasta 1. novembrist.

(4) Toetuse maksmist korraldab ja vahendite üle peab arvestust Narva linna Sotsiaalabiamet (edaspidi Sotsiaalabiamet). 
§ 2. Õigustatud isikud

Toetust on õigus saada isikutel, kelle alaliseks elukohaks on rahvastikuregistri andmetel Narva linn ja kes toetuse taotlemise ajal saavad toimetulekutoetust.
§ 3.  Hüvitatavad kululiigid
Toetust makstakse järgmiste hädavajalike kulutuste täielikuks või osaliseks katmiseks:
1) prillide ostmine
2) hambaravi
3) jalatsite või riiete ostmine
4) hädavajaliku köögitehnika ostmine (elektri-või gaasipliit ja külmik)
5) gaasiboilerite ostmine
6) vee- ja gaasimõõturite vahetus või ostmine
§ 4. Toetuse taotlemine
(1) Toetuse saamiseks esitab taotleja Sotsiaalabiametile vormikohase taotluse (Lisa 1) koos kulusid tõendavate dokumentidega.

(2) Kulusid tõendavad dokumendid käesoleva korra mõttes on arve või kviitung.
(3) Sotsiaalabiametil on õigus nõuda taotlejalt täiendavaid andmeid.
§ 5. Toetuse määramine ja maksmine
(1) Otsuse toetuse määramisest või mittemääramisest võtab vastu Sotsiaalabiameti direktor.
(2) Toetust makstakse välja taotleja isiklikule pangakontole või kantakse üle taotleja taotluses märgitud asutuse pangakontole.
(3) Toetuse piirmäära kinnitab Narva Linnavalitsus.

§ 6. Vaidluste lahendamine
Isik, kes leiab, et toetuse määramisel või määramata jätmisel on rikutud tema õigusi või piiratud tema vabadusi, võib esitada vaide seaduses sätestatud korras.
§ 7. Rakendussätted
(1) Tunnistada kehtetuks Narva Linnavolikogu 25.10.2007 määrus nr 40 „Toimetulekutoetuse vahenditest täiendavate sotsiaaltoetuste maksmise ja sotsiaalteenuste osutamise kord“.

(2) Kinnitada taotluse vorm vastavalt Lisa 1.
(3) Määrus jõustub seadusega sätestatud korras.
Aleksandr Jefimov
Esimees
Määruse “ Toimetulekutoetuse vahenditest täiendavate sotsiaaltoetuste maksmise kord Narva linnas” lisa 1
Narva linna Sotsiaalabiametile
Taotlus

Taotleja ees- ja perekonnanimi______________________________________________
Isikukood_______________________________________________________________

Elukoht________________________________________________________________
Kontaktandmed  _________________________________________________________
Sissetulek (liik, summa) ___________________________________________________
Andmed taotleja perekonnaliikmete kohta:

	Ees-  ja  perekonnanimi
	Isikukood
	Sissetuleku liik
	Summa

	
	
	
	

	
	
	
	

	
	
	
	

	
	
	
	


Palun maksta mulle toetust järgmiste kulude katmiseks:
(  prillide ostmine
(  hambaravi
(  jalatsite või riiete ostmine

(  hädavajaliku köögitehnika ostmine (elektri-või gaasipliit ja külmik)
(  gaasiboilerite ostmine
(  vee- ja gaasimõõturite vahetus või ostmine
Taotlusele lisan järgmiseid dokumente:

__________________________________________________________________________________________________________________________________________________________________________
Toetus palun kanda ________________________________arvelduskontole nr ______________________ 

Kinnitan taotluses esitatud andmete õigsust. Olen teadlik Sotsiaalhoolekande seaduse § 30 lg 6-8 ettenähtud tagajärgedest teadvalt andmete varjamise või valeandmete esitamise eest.
Allkiri_________________________________                  Kuupäev_____________________

OTSUS: (täidab Sotsiaalabiameti direktor)
 Määrata ja maksta toetus summas __________ eurot

 Keelduda toetuse maksmisest

Toetuse maksmisest keeldumise põhjus:

_____________________________________________________________________________________

__________________________________________________________________________________________________________________________________________________________________________

_____________________________________________________________________________________

_____________________________________________________________________________________

__________________      __________________       

         (kuupäev)                             (allkiri)                     
Õiend 

Narva Linnavolikogu määruse „Toimetulekutoetuse vahenditest täiendavate sotsiaaltoetuste maksmise kord Narva linnas“ eelnõu juurde

Sotsiaalhoolekande seaduse § 42 lõike 4 kohaselt kui samal eelarveaastal riigieelarvest valla- ja linnaeelarvetele  eraldatud vahenditest toimetulekutoetuse maksmiseks ja vastavate vahendite eelmiste aastate jääkidest piisab toetuste maksmiseks, võib valla- või linnavalitsus vastaval eelarveaastal maksta nimetatud vahenditest ülejäävast osast abivajavatele isikutele toimetuleku soodustamiseks sotsiaaltoetusi või osutada sotsiaalteenuseid kohaliku omavalitsuse üksuse kehtestatud tingimustel ja korras.
Toetuse väljamaksmine toimub Narva Linnavolikogu 25.10.2007 määruse nr 40 „Toimetulekutoetuse vahenditest täiendavate sotsiaaltoetuste maksmise ja sotsiaalteenuste osutamise kord“ alusel.
Ülalmainitud määrus vajab antud hetkel muutmist ja täiendamist, mis võimaldab täpsemalt reguleerida taotlemise protseduuri. Nimelt täpsustatakse hüvitatavaid kululiike ja toetuse saamise õigustatud isikuid ning piirmäärade kinnitamise põhimõtteid. 
Arvestades ülaltoodud, taotleb Narva linna Sotsiaalabiamet „Toimetulekutoetuse vahenditest täiendavate sotsiaaltoetuste maksmise kord Narva linnas“ kinnitamist. 
Jevgenia Vanhonen

sotsiaaltöö osakonna

peaspetsialist

direktori ülesannetes
A.Ivanov
3569610               
